text: র‌্যাবের অভিযান : দৌলতদিয়া থেকে কল্যানপুরের ইয়াবা ব্যবসায়ী সোহাগ গ্রেপ্তার –রাজবাড়ী বার্তা
  র‌্যাবের অভিযান : দৌলতদিয়া থেকে কল্যানপুরের ইয়াবা ব্যবসায়ী সোহাগ গ্রেপ্তার –
  র‌্যাব-৮ ফরিদপুর ক্যাম্পের সদস্যরা গত সোমবার রাতে রাজবাড়ীর গোয়ালন্দ ঘাট থানার দৌলতদিয়া ফেরীঘাট এলাকায় অভিযান চালিয়ে মোঃ সোহাগ বেপারী (৩৪) নামে এক মাদক ব্যবসায়ীকে ৬৫ পিস ইয়াবা ট্যাবলেটসহ গ্রেপ্তার করেছে। সোহাগ রাজবাড়ী সদর উপজেলার আলীপুর ইউনিয়নের কল্যানপুর গ্রামের মোঃ খোকন বেপারীর ছেলে।
  র‌্যাবের প্রেস বিজ্ঞপ্তিতে জানাগেছে, আসামী সোহাগকে প্রাথমিক জিজ্ঞাসাবাদে জানা যায়, সে একজন পেশাদার মাদক ব্যবসায়ী এবং সে দীর্ঘ দিন যাবৎ অবৈধ ভাবে ইয়াবাসহ বিভিন্ন ধরনের মাদকদ্রব্য ক্রয়-বিক্রয় কার্যক্রম চালিয়ে আসছে। উদ্ধারকৃত ইয়াবাসহ আটককৃত আসামীকে রাজবাড়ী জেলার গোয়ালন্দ ঘাট থানায় হস্তান্তর করা হয়েছে। এ সংক্রান্তে রাজবাড়ী জেলার গোয়ালন্দ ঘাট থানায় একটি মাদক মামলা দায়ের করা হয়েছে।